ສານ​ອາ​ຍາ​ສາ​ກົນ ​ເກັບ​ກຳ​ຫຼັກ​ຖານ ກ່ຽວ​ກັບ ຄະ​ດີ​ຊາວ​ໂຣ​ຮິງ​ຢາ 
ຄະ​ນະ​ສືບ​ສວນສານ​ອາ​ຍາ​ສາ​ກົນ ຈະ​ພາ​ກັນ​ໄປ​ເບິ່ງ ​ສູນ​ອົບ​ພະ​ຍົບ​ແຫ່ງ​ຕ່າງໆ ແລະ​ເກັບ​ກຳ​ຫຼັກ​ຖານ ​ທີ່​ແນ​ໃສ່ເພື່ອ​ຢາກ​ຮູ້​ຄວາມ​ຈິງ​ ກ່ຽວ​ກັບ​ວ່າ​ແມ່ນ​ຫຍັງ​ໄດ້​ເກີດ​ຂຶ້ນ ​ກັບ​ພວກ​ອົບ​ພະ​ຍົບ​ ໂຣ​ຮິງ​ຢາຫຼາຍໆ​ພັນຄົນ.
ຄະນະເຈົ້າໜ້າທີ່ ຈາກຫ້ອງການໄອຍະການ ສານອາຍາສາກົນ ພວມຢູ່ໃນບັງກລາແດັສ ເພື່ອເລີ້ມການສືບສວນ ກ່ຽວກັບການກ່າວຫາ ໃນການກໍ່ອາຊະຍາກຳຕໍ່ຊາວໂຣຮິງຢາ ຊຶ່ງເປັນຊົນກຸ່ມນ້ອຍຈາກມຽນມາ ໂຄສົກຈາກຫ້ອງການໄອຍະການ ກ່າວວ່າ ຄະນະສືບສວນຈະພາກັນໄປເບິ່ງສູນອົບພະ ຍົບແຫ່ງຕ່າງໆແລະເກັບກຳຫຼັກຖານ ທີ່ແນໃສ່ເພື່ອຢາກຮູ້ຄວາມຈິງໂດຍບໍ່ມີໃຜຄວບຄຸມ ກ່ຽວກັບວ່າແມ່ນຫຍັງໄດ້ເກີດຂຶ້ນກັບພວກອົບພະຍົບຫຼາຍໆພັນຄົນ ທ່ານພາຄີໂຊ ໂມຊັອກໂຊໂກ (Phakiso Mochochoko) ຜູ້ອຳນວຍການທີ່ຮັບຜິດ ຊອບໃນວຽກງານການເກັບກຳແລະການຮ່ວມມື ຂອງຫ້ອງການໄອຍະການສານອາຍາ ສາກົນ ກ່າວວ່າ“ມັນຈະເປັນຂັ້ນຕອນທີ່ເປັນອິດສະຫຼະ ເປັນກາງ ບໍ່ເຂົ້າຂ້າງອອກຂາ ແລະຍຸຕິທຳ ທີ່ມີຈຸດປະສົງແນໃສ່ເພື່ອຕັດສິນວ່າແມ່ນຫຍັງຄືຄວາມຈິງແລະເພື່ອເປີດ ເຜີຍຄວາມຈິງວ່າແມ່ນຫຍັງໄດ້ເກີດຂຶ້ນແທ້ໂດຍມີຈຸດປະສົງຈະນຳເອົາຄວາມເປັນທຳ ມາໃຫ້ແກ່ພວກເຄາະຮ້າຍໃນການກໍ່ອາຊະຍາກຳຕໍ່ຊາວໂຣຮິງຢາ ” ໃນການຖະແຫຼງຂ່າວທີ່ນະຄອນດາກາ ໃນວັນອັງຄານວານນີ້ ທ່ານໂມຊັອກໂຊໂກ ຂໍ ຮ້ອງໃຫ້ມຽນມາ ຮ່ວມມືກັບຄະນະສືບສວນ ທ່ານໂມຊັອກໂຊໂກ ກ່າວຕໍ່ວີໂອເອວ່າ ຄະນະສືບສວນຈະອອກຈາກບັງກລາແດັສໃນ ວັນພະຫັດເພື່ອເດີນທາງໄປນະຄອນເຮກ ບ່ອນທີ່ສານອາຍາສາກົນຈະທົບທວນເບິ່ງ ແຜນການເກັບກຳຄຳໃຫ້ການແລະຫຼັກຖານ ທ່ານໂມຊັອກໂຊໂກ ກ່າວຕື່ມວ່າ ການສືບ ສວນຈະໃຊ້ເວລາ ໃນເດືອນແລ້ວນີ້ ສານອາຍາສາກົນໄດ້ຕັດສິນວ່າ ມຽນມາຕ້ອງໄດ້ ເອົາບາດກ້າວເພື່ອປ້ອງກັນບໍ່ໃຫ້ເກີດຄວາມຮຸນແຮງເພີ້ມຕື່ມ ຕໍ່ພວກຊາວໂຣຮິງຢາ ທີ່ ຍັງເຫຼືອຢູ່ພາຍໃນປະເທດມຽນມາເວລານີ້